
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μέτρα και όροι για την προστασία των νερών από τη νι- 

τρορρύπανση γεωργικής προέλευσης,. 1 

Κήρυξη αρχαιολογικού χώρου θαλάσσιας περιοχής στο 

Γύθειο Λακωνίας. 2 

Απαγόρευση για πέντε (5) χρόνια της Θήρας στην θέση 
«Μαυροβούνι» περίφερείας Κοινοτήτων Βλοχού και 

Αγίου Δημητρίου Καρδίτσας . 3 

3ετής απαγόρευση κυνηγίου στην Νησίδα Νιάγκα της 
λίμνης Νικ. Πλαστή ρα περίφερε ίας Κοινότητας Κα¬ 
στανιάς Καρδίτσας . 4 


ΑΣΤΥΝΟΜΙΚΕΣ ΔΙΑΤΑΞΕΙΣ 

Κατάργηση της 4 Αστυνομικής Δ/ξης που αφορά την επιτή¬ 
ρηση, εγκατάσταση και κίνηση Αθιγγάνων, Κατάργηση 
των 62 και 62Α Αστυνομικών Δ/ξεων που αφορούν τους 
όρους ίδρυσης και λειτουργίας κέντρων διασκεδάσεως 
και καταστημάτων πώλησης οινοπνευματωδών ποτών. 
Κατάργηση της 3 Αστυνομικής Διάταξης που αφορά τη 
λήψη μέτρων προς πρόληψη πυρκάίών, Κατάργηση της 
19 Αστυνομικής Διάταξης που αφορά την τήρηση σει¬ 
ράς προτεραιότητας στις αφετηρίες και στάσεις των λε¬ 
ωφορείων κλπ . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 16190/1335 (1) 

Μέτρα και όροι για την προστασία των νερών από τη νι- 
τρορρύπανση γεωργικής προέλευσης. 

ΟΙ ΥΠΟΥΡΓΟΙ 

ΕΣ/ΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ, 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 
ΑΝΑΠΤΥΞΗΣ, ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜ. ΕΡΓΩΝ, ΓΕΩΡΓΊΑΣ, 

ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 10, 11 (παρ. 3), 28, 29 και 
30 του Ν. 1650/86 «για την προστασία του περιβάλλο¬ 
ντος» <Α’ 160), όπως το άρθρο 30 τροποποιήθηκε με το 
άρθρο 98 (παρ. 12) του Ν. 1892/1990 «για τον εκσυγχρο¬ 
νισμό και την ανάπτυξη και άλλες διατάξεις» (Α’ 101). 

2. Τις διατάξεις του άρθρου 1 του Ν. 1338/1983 «εφαρ¬ 


μογή του Κοινοτικού Δικαίου» (Α τ 34) όπως τροποποιή¬ 
θηκε με το άρθρο 6 του Ν. 1440/1984 «συμμετοχή της 
Ελλάδος στο κεφάλαιο στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων κλπ» (Α’ 70) 
και του άρθρου 65 του Ν. 1892/1990 (Α’ 101). 

3. Τις διατάξεις των άρθρων 23 (παρ. 1) και 24 του Ν. 
1558/1985 «Κυβέρνηση και Κυβερνητικά όργανα» (Α’ 
137) και ίων άρθρων 9 και 13 του Π.Δ/τος 473/1985 «κα¬ 
θορισμός και ανακατανομή των αρμοδιοτήτων των Υπουρ¬ 
γείων» (Α’ 157). 

4 . Τις διατάξεις του άρθρου 11 (παρ. 2,3 και 12) και του 
άρθρου 13 του Ν, 1515/1985 «ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιο- 
χής της Αθήνας» (Α' 18) όπως το άρθρο 13 τροποποιή¬ 
θηκε με την παρ. 6 του άρθρου 31 του Ν. 1650/86. 

5. Τις διατάξεις του άρθρου 11 (παρ. 2,3, 12) και του 
άρθρου 13 του Ν. 1561/1985 «ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιο¬ 
χής της Θεσσαλονίκης και άλλες διατάξεις» (Α’ 148) όπως 
το άρθρο 13 τροποποιήθηκε με την παρ. 7 του άρθρου 31 
του Ν. 1650/86. 

6. Τις διατάξεις του Ν. 2242/1994 «πολεοδόμηση πε¬ 
ριοχών δεύτερης κατοικίας προστασίας φυσικού και δο¬ 
μημένου περιβάλλοντος κλπ» (Α τ 162). 

7. Τις διατάξεις του Ν. 2052/1992 «Μέτρα για την αντι¬ 
μετώπιση του νέφους και πολεοδομικές ρυθμίσεις» (Α' 
94). 

8. Τις διατάξεις του Ν. 2218/1994 «Ίδρυση νομαρχια¬ 
κής αυτοδιοίκησης τροποποίηση διατάξεων για την πρω- 
ροβάθμια αυτοδιοίκηση και την περιφέρεια και άλλες δια¬ 
τάξεις» (Α' 90) όπως συμπληρώθηκε με το Ν. 2240/1994 
«Συμπλήρωση διατάξεων για τη Νομαρχιακή Αυτοδιοίκηση 
κ.α.» (Α' 153). 

9. Τις διατάξεις του άρθρου 11 του Ν. 1739/1987 «Δια¬ 
χείριση των υδατικών πόρων» (Α' 201). 

10. Τις διατάξεις του Π.Δ/τος 410/1995 «Δημοτικός και 
Κανοτικός Κωδικός» (Α’ 231). 

11. Τις διατάξεις της υπ’ αριθ. 59388/3363/1988 Κοι¬ 
νής Υπουργικής Απόφασης «Τρόπος, όργανα και διαδικα¬ 
σία επιβολής και είσπραξης των διοικητικών προστίμων 
του άρθρου 30 του Ν. 1650/86» (Β’ 638). 

12. Τις διατάξεις του άρθρου 1 (παρ. 29) του Π.Δ/τος 
28/28.1.1993 «καθορισμός αρμοδιοτήτων που διατηρού¬ 
νται από τον Υπουργό και τις. περιφερειακές υπηρεσίες 

διανομαρχιακού επιπέδου του Υπουργείου Περιβάλλο¬ 
ντος χωροταξίας των Δημοσίων Έργων» (Α’ 9). 

13. Την οδηγία 91 /676/ΕΟΚ του Συμβουλίου της 12ης 
Δεκεμβρίου 1991 των Ευρωπαϊκών Κοινοτήτων (ΕΕ ί_375/ 
31.12.1991). 

14. Τις διατάξεις του άρθρου 29Α του Ν. 1558/1985 
όπως αυτό συμπληρώθηκε με το άρθρο 27 του Ν. 2081/ 
1992 (Α’ 154). 

15. Την υπ’ αριθ. οικ. 46399/1352/1986 Κοινή Υπουρ¬ 
γική Απόφαση «Απαιτούμενη ποιότητα των επιφανειακών 
νερών που προορίζονται για: «πόσμα», «κολύμβηση», «δια¬ 
βίωση ψαριών σε γλυκά νερά», και «καλλιέργεια και αλιεία 
οστρακοειδών», μέθοδοι μέτρησης, συχνότητα δειγματο¬ 
ληψίας και ανάλυσης των επιφανειακών νερών που προο¬ 
ρίζονται για πόσιμα κλπ» (Β’ 438). 

16. Την υπ’ αριθ. Α5/288/23.1.1986 Κοινή Υπουργική 
Απόφαση «Ποιότητα πόσιμου νερού σε συμμόρφωση με 
την οδηγία 80/778/ΕΟΚ του Συμβουλίου των Ευρωπαϊ¬ 
κών Κοινοτήτων της 15.7.1980» (Β’ 379). 

17. Την υπ’ αριθ. ΔιΔΚ/Φ44-1 /21566/101-1096 Κοινή 
Απόφαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών Δημό¬ 
σιας Διοίκησης και Αποκέντρωσης Λάμπρο Παπαδήμα και 
Αναστάσιο Μαντέλη» (Β* 932). 

18. Την υπ’ αριθ. Δ.Υ. 3α/οικ.878/4.10.96 Κοινή Από¬ 
φαση του Πρωθυπουργού και του Υπουργού Υγείας και 
Πρόνοιας «Ανάθεση αρμοδιοτήτων στους Υφυπουργούς 
Υγείας Πρόνοιας Εμμανουήλ Σκουλάκη και θ. Κοτσώνη» 
(Β’ 924). 

19. Την υπ. αριθ. Δ17α/03/99/0221/29.10.96 κοινή 
απόφαση του Πρωθυπουργού και του Υπουργού Περιβάλ¬ 
λοντος, χωροταξίας και Δη μ. Έργων «Ανάθεση αρμοδιο¬ 
τήτων στους Υφυπουργούς Περιβάλλοντος, Χωροταξίας 
και Δημ. Έργων Χρήστο Βερελή και Θεόδωρο Καλιαπάνο» 
(Β' 1006), αποφασίζουμε: 

Αρθρο 1 
Σκοπός 

Με την απόφαση αυτή αποσκοπείται η εφαρμογή των 
διατάξεων των άρθρων 10 και 11 (παρ. 3) του Ν. 1650/ 
1986 και συγχρόνως η εναρμόνιση με τις διατάξεις της 
οδηγίας 91/676/ΕΟΚ του Συμβουλίου της 12ης Δεκεμ¬ 
βρίου 1991 των Ευρωοπάϊκών Κοινοτήτων «για την προ¬ 
στασία των υδάτωναπότη νιτρορρύπανση γεωργικής προ¬ 
έλευσης» που έχει δημοσιευθεί στην Ελληνική γλώσσα 
στην Επίσημη Εφημερίδα των Ευρωπαϊκών Κοινοτήτων 
(ΕΕΙ375 σελ. 1/31.12.1991) ώστε με τη λήψη των ανα¬ 
γκαίων μέτρων για τη μείωση της ρύπανσης των νερών 
αλλά και την πρόληψη της περαιτέρω ρύπανσής τους που 
προκαλείται άμεσα ή έμμεσα από νιτρικά ιόντα γεωργικής 
προέλευσης, να επιτυγχάνεται πιο αποτελεσματικά η προ¬ 
στασία του περιβάλλοντος. 

Άρθρο 2 
Ορισμοί 

Για τη ν εφαρμογή της παρούσας απόφασης νοούνται ως: 

α. «υπόγεια ύδατα», όλα τα ύδατα που βρίσκονται κάτω 
από την επιφάνεια του εδάφους στη ζώνη κορεσμού και 
σε άμεση επαφή με το έδαφος ή το υπέδαφος. 

β. «γλυκά ύδατα», τα φυσικά ύδατα χαμηλής περιεκτικό¬ 
τητας σε άλατα τα οποία γενικά είναι αποδεκτά προς 
υδροληψία και επεξεργασία για την παραγωγή πόσιμου 
νερού. 


γ. «αζωτούχος ένωση», κάθε ουσία που περιέχει άζωτο, 
εκτός του αερίου μοριακού αζώτου. 

δ. «ζώο», κάθε ζώο που εκτρέφεται με σκοπό την εκμε¬ 
τάλλευση ή το κέρδος. 

ε. ε. «λίπασμα», κάθε ουσία που περιέχει αζωτούχο 
ένωση ή ενώσεις και διασπείρεται στο έδαφος προκειμέ- 
νου να τονώσει την ανάπτυξη των φυτών, συμπεριλαμβα- 
νομένης και της κόπρου, των καταλοίπων ιχθυοτροφείων 
και της λυματολάσπης. 

στ. «χημικό λίπασμα», κάθε βιομηχανικώς παρασκευα- 
ζέμενο λΐπασμα. 

ζ. «κόπρος», τα περιπτώματα ζώων ή μείγμα στρωμνής 
και περιττωμάτων ζώων, έστω και μεταποιημένα. 

η. «διασπορά στο έδαφος», η προσθήκη υλικών στο 
έδαφος, είτε με διασκορπισμό στην επιφάνεια του εδά¬ 
φους, είτε με έγχυση στο έδαφος, είτε με παραχωμά 
τους, είτε με ανάμειξη με τα επιφανειακά οτρώματα του 
εδάφους. 

θ. «ευτροφισμός», ο εμπλουτισμός του νερού με αζω- 
τούχες ενώσεις, με αποτέλεσμα την επιτάχυνση της ανά¬ 
πτυξης των φυκών και των ανώτερων μορφών φυτικής 
ζωής, με αποτέλεσμα την ανεπιθύμητη διαταραχή της 
ισορροπίας των οργανισμών που ζουν οτο νερό και της 
ποιότητας των συγκεκριμένων υδάτων. 

ι. «ρύπανση», η άμεση ή έμμεση απόρριψη στο υδάτινο 
περιβάλλον αζωχούχων ενώσεων γεωργικής προέλευσης, 
με αποτέλεσμα να δημιουργούνται για την ανθρώπινη 
υγεία, βλάβες στους ζώνχες οργανισμούς και στα υδάτινα 
οικοσυστήματα ή ζημιές στις εγκαταστάσεις αναψυχής ή 
να παρακωλύονται άλλες θεμιτές χρήσεις του νερού. 

ια. «ευπρόσβληση ζώνη», οι περιοχές ξηράς που χαρα¬ 
κτηρίζονται έτσι σύμφωνα με το άρθρο 4 της παρούσας 
απόφασης. 

Άρθρο 3 

Κατάρτιση κωδίκων ορθής γεωργικής πρακτικής 

1. Υπό την εποπτεία του Υπουργείου Γεωργίας καταρτί¬ 
ζονται: α) ένας ή περισσότεροι κώδικες ορθής γεωργικής 
πρακτικής οι οποίοι περιέχουν οδηγίες που καλύπτουν 
τουλάχιστον τα στοιχεία που περί γράφονται στο Παράρ¬ 
τημα II (σημείο Α) του άρθρου 8 της απόφασης αυτής, και 
θα εφαρμόζονται προαιρετικά από τους γεωργούς, καθώς 
και 

β. Όπου απαιτείται, πρόγραμμα προώθησης της εφαρ¬ 
μογής του ή των κώδικα (κών) αυτού (ών), το οποίο εμπε¬ 
ριέχει και πρόβλεψη για την επιμόρφωση και ενημέρωση 
των γεωργών. 

Ο ή οι κώδικας (ες) ορθής γεωργικής πρακτικής εγκρί- 
νεται (ονται) με απόφαση του Υπουργού Γεωργίας, μέσα 
σε έξη (6) μήνες από την έναρξη ισχύος της παρούσας και 
διαβιβάζονται στο Υπουργείο ΠΕΧΩΔΕ. 

2. Το Υπουργείου Γεωργίας διαβιβάζει στην Επιτροπή 
Ευρωπαϊκών Κοινοτήτων λεπτομερείς πληροφορίες σχε¬ 
τικά με την εφαρμογή του άρθρου αυτού. 

Άρθρο 4 

Χαρακτηρισμός ευπρόσβλητων ζωνών 
Κατάρτιση - Αναθεώρηση καταλόγου 

1. Με κοινή Απόφαση του Υπουργού ΠΕΧΩΔΕ και των 
συναρμόδιων Υπουργών Ανάπτυξης, Εσωτερικών Δημό¬ 
σιας Διοίκησης και Αποκέντρωσης, Γεωργίας και Υγείας 
Πρόνοιας, προσδιορίζονται σύμφωνα με τα κριτήρια ίου 
Παραρτήματος I του άρθρου 8 τα νερά που υφίσχανται ρύ- 

πανση καθώς και τα νερά που ενδέχεται να την υποστούν 
εάν δεν καταρτισθούν και εφαρμοοθούν τα προγράμματα 
δράοης που προβλέπεται στο άρθρο 5 της παρούσας από¬ 
φασης. 

2. Το Υπουργείο ΠΕΧΩΔΕ σε συνεργασία με τα συνορ- 
μόδια Υπουργεία Ανάπτυξης (ΓΕΝ. Δ/νση Φυσικού Πλού¬ 
του). Εσωτερικών Δημόσιας Διοίκησης και Αποκέντρω¬ 
σης, Γεωργίας, και Υγείας και Πρόνοιας, χαρακτηρίζει 
σύμφωνα με τις προϋποθέσεις της παραγράφου 3 ως ευ- 
πρόβλητες ζώνες τις χερσαίες εκείνες περιοχές των 
οποίων τα νερά απορρέουν στα νερά που έχουν προσδιο- 
ρισθεί σύμφωνα με την παράγραφο 1 και συμβάλλουν 
στην ρύπανσή τους. 

Ο ως άνω χαρακτηρισμός μπορεί να γίνει και μέσα σε 2 
μήνες από την έναρξη ισχύος της παρούσας απόφασης 
εφόσον ήδη μέχρι την ημερομηνία αυτή έχουν τηρηθεί οι 
προϋποθέσεις της παραγράφου 3 του άρθρου αυτού. Ο 
χαρακτηρισμός των ευπρόσβλητων ζωνών και η κατάρτιση 
σχετικού καταλόγου ή ενδεχομένως και η αναθεώρησή 
του, γίνονται με κοινή απόφαση του Υπουργού ΠΕΧΩΔΕ 
και των άνω συναρμόδιων Υπουργών. 

Το ΥΠΕΧΩΔΕ διαβιβάζει το ταχύτερο δυνατόν τον ως 
άνω κατάλογο των ευπρόσβλητων ζωνών στην Επιτροπή 
Ευρωπαϊκών Κοινοτήτων. 

3. Για τον χαρακτηρισμό των ευπρόσβλητων ζωνών και 
την αναθεώρηση του σχετικού καταλόγου θα πρέπει: 

α. Για ένα χρόνο οι αρμόδιες υπηρεσίες των Υπουρ¬ 
γείων ΠΕΧΩΔΕ και των συναρμόδιων Υπουργείων να πα¬ 
ρακολουθούν τη συγκέντρωση νιτρικών ιόντων στα γλυκά 
νερά: 

ι. Σε σταθμούς δειγματοληψίας για επιφανειακά νέρα, 
δηλαδή σε θέσεις όπου αντλείται το νερό επιφάνειας πριν 
την αποστολή του για να υποστεΐ τη διαδικασία καθορι¬ 
σμού ή/και σε άλλους σταθμούς δειγματοληψίας που είναι 
αντιπροσωπευτικοί των επιφανειακών νερών, τουλάχιστον 
μία φορά το μήνα και συχνότερα στις εποχές των πλημμύ- 
ρων. 

ιι. Σε σταθμούς δειγματοληψίας αντιπροσωπευτικούς 
των υπόγειων υδροφόρων οριζόντων σε τακτά χρονικά 
διαστήματα και λαμβάνοντας υπόψη τις διατάξεις της υπ' 
αριθ. Α5/288/23.1.1986 ΚΥΑ. 

β. Να επαναλαμβάνουν το ως άνω πρόγραμμα παρακο¬ 
λούθησης τουλάχιστον κάθε τέσσερα χρόνια, εκτός από 
τους σταθμούς δειγματοληψίας όπου η συγκέντρωση νι¬ 
τρικών ιόντων σε όλα τα προηγούμενα δείγματα ήταν κάτω 
των 25 ΓΠ 9 /Ι και στους οποίους δεν έχει διαπιστωθεί κανέ¬ 
νας νέος παράγοντας που να μπορεί να αυξήσει την περιε¬ 
κτικότητα σε νικτρικά ιόντα, οπότε το πρόγραμμα, παρα¬ 
κολούθησης αρκεί να επαναλαμβάνεται μόνο κάθε οκτώ 
χρόνια. 

γ. Να επανεξετάζουν κάθε τέσσερα χρόνια την κατά¬ 
σταση των γλυκών επιφανειακών νερών, των νερών των 
εκβολών ποταμών και των παράκτιων νερών τους από 
πλευράς ευτροφισμού. 

Οι μέθοδοι μετρήσεων αναφοράς που χρησιμοποιούνται 
είναι αυτές που εκτίθενται στο Παράρτημα IV του άρθρου 
8 της παρούσας απόφασης. 

4. Το ΥΠΕΧΩΔΕ σε συνεργασία με τα συναρμόδια 
Υπουργεία που αναφέρονται στην παράγραφο (2) επανε¬ 
ξετάζει και εφόσον κρίνεται αναγκαίο προβαίνει με την 
ίδια διαδικασία που προβλέπεται στην παράγραφο 2 σε 
αναθεώρηση ή συμπλήρωση του καταλόγου των ευπρό¬ 
σβλητων ζωνών σε κατάλληλα χρονικά διαστήματα, τουλά¬ 


χιστον κάθε τέσσερα χρόνια, ώστε να λαμβάνονται υπόψη 
οι μεταβολές και οι απρόβλεπτοι κατά τον προηγούμενο 
χαρακτηρισμό παράγοντες. 

Το ΥΠΕΧΩΔΕ κοινοποιεί μέσα σε έξη (6) μήνες κάθε 
αναθεώρηση ή συμπλήρωση του καταλόγου αυτού στην 
Επιτροπή Ευρωπαϊκών Κοινοτήτων. 

5. Απαλλαγή από την υποχρέωση του χαρακτηρισμού 
συγκεκριμένων ευπρόσβλητων ζωνών σύμφωνα με τις 
διατάξεις του άρθρου αυτού, υπάρχει μόνο στην περί¬ 
πτωση που οι αρμόδιες αρχές έχουν καταρτίσει και εφαρ¬ 
μόζουν στο σύνολο της ελληνικής επικράτειας τα προ¬ 
γράμματα δράσης που προβλέπονται στο άρθρο 5 της πα¬ 
ρούσας απόφασης. 

6. Όταν τα νερά που έχουν προσδιορισθεί σύμφωνα με 
την παράγραφο 1 από τις αρμόδιες αρχές υφίστανται ρύ¬ 
πανση από τα νερά άλλου Κράτους - μέλους που απορρέ¬ 
ουν αμέσως ή εμμέσως σε αυτά, το Υπουργείου ΠΕΧΩΔΕ 
μπορεί να κοινοποιεί τα σχετικά στοιχεία στο άλλο κράτος 
- Μέλος καθώς και στην Επιτροπή της Ευρωπαϊκής Ένω¬ 
σης. 

Τα ενδιαφερόμενο Κράτη - μέλη οργανώνουν, ενδεχο¬ 
μένως μαζί με την Επιτροπή τις κατάλληλες συνεννοήσεις 
για τον εντοπισμό των εν λόγω πηγών και για την λήψη των 
αναγκαίων μέτρων προστασίας των ρυπαινόμενων νερών, 
ώστε να διασφαλίζεται η συμμόρφωση με τις διατάξεις της 
παρούσας απόφασης και του Κοινοτικού δίκαιου. 

Άρθρο 5 

Κατάρτιση προγραμμάτων δράσης 

1. Μέσα σε ένα χρόνο από τον αρχικό χαρακτηρισμό των 
ευπρόσβλητων ζωνών σύμφωνα με την παρ. 1 του άρθρου 
4 ή από κάθε χαρακτηρισμό σύμφωνα με την παραγρ. 4 
του ίδιου άρθρου εκπονούνται, με μέριμνα του Υπουρ¬ 
γείου ΠΕΧΩΔΕ προγράμματα δράσης για τις χαρακτηρι¬ 
σμένες ευπρόσβλητες ζώνες ώστε να επιτευχθούν οι στό¬ 
χοι της παρούσας απόφασης. 

Ένα πρόγραμμα δράσης μπορεί να αφορά όλες τις ευ¬ 
πρόσβλητες ζώνες της Επικράτειας ή όταν κρίνεται σκό¬ 
πιμο είναι δυνατόν να καταρτίζονται διαφορετικά προ¬ 
γράμματα δράσης για κάποιες ευπρόσβλητες ζώνες ή τμή¬ 
ματα ζωνών. 

2. Για την αποτελεσματική υλοποίηση των διατάξεων 
της παραγράφου 1 συστήνεται επιτροπή από εκπροσώ¬ 
πους των Υπουργείων Ανάπτυξης, (Γεν. Δ/νση Φυσικού 
Πλούτου), Εσωτερικών Δημόσιας Διοίκησης και Αποκέ¬ 
ντρωσης, Γεωργίας, Υγείας και Πρόνοιας, και ΠΕΧΩΔΕ, 
καθώς και από εμπειρογνώμονες των Ανωτάτων Εκπαι¬ 
δευτικών Ιδρυμάτων. 

Στην επιτροπή αυτή μπορούν επίσης να συμμετέχουν 
και επιστήμονες που λόγω των εξειδικευμάτων γνώσεων 
τους μπορούν να συνεισφέρουν ουσιαστικά στο έργο της. 
Τα μέλη της ως άνω επιτροπής προτείνονται από τους φο¬ 
ρείς που εκπροσωπούν και ορίζονται με απόφαση του 
Υπουργού ΠΕΧΩΔΕ. Με την ίδια απόφαση καθορίζεται ο 
τρόπος σύγκλησης των μελών, θέματα αμοιβών των μελών 
και κάθε αναγκαία λεπτομέρεια για την εκτέλεση του έρ¬ 
γου της επιτροπής. Η επιτροπή συγκαλεΐται με μέριμνα 
της αρμόδιας υπηρεσίας περιβάλλοντος του ΥΠΕΧΩΔΕ. 

Έργο της επιτροπής αυτής είναι: 

α. Η από κοινού κατάρτιση των προβλεπόμενων στην 
παράγραφο 1 προγραμμάτων δράσης. 

Προτάσεις για τη λήψη συμπληρωματικών μέτρων ή ενι- 
σχυμένων δράσεων σύμφωνα με την παράγραφο 6- 

Η από κοινού κατάρτιση κατάλληλων προγραμμάτων 
παρακολούθησης ώστε να αξιολογείται η αποτελεσματι- 
κότητα των προγραμμάτων δράσης. 

προτάσεις για την αναθεώρηση των εθνικών προγραμ¬ 
μάτων δράσης και για τη λήψη οποιουδήποτε πρόσθετου 
μέτρου σύμφωνα με την παράγραφο 8. 

β. Η γνωμοδότηση προς τον Υπουργό ΠΕΧΩΔΕ για κάθε 
θέμα που αναφέρεται στην εφαρμογή των διατάξεων της 
παρούσας απόφασης. 

3. Για την κατάρτιση των προγραμμάτων δράσης λαμβά- 
νονται υπόψη: 

σ. Τα διαθέσιμα επιστημονικά και τεχνικά στοιχεία, και 
μάλιστα εκείνα που αφορούν τις σχετικές εισροές αζώτου 
γεωργικής και άλλης προέλευσης. 

β. Οι περιβαλλοντικές συνθήκες στις συγκεκριμένες 
περιοχές. 

4. Τα προγράμματα δράσης εφαρμόζονται μέσα δύο 
χρόνια από την έγκριση τους και περιλαμβάνουν τα εξής 
υποχρεωτικά μέτρα. 

α. Τα μέτρα του Παραρτήματος III του άρθρου 8. 

β. Τα μέτρα τα οποία περιλαμβάνονται στον ή στους κώ¬ 
δικες ορθής γεωργικής πρακτικής που καταρτίζονται σύμ¬ 
φωνα με το άρθρο 3, εκτός από όσα στερούνται σημασίας 
λόγω των μέτρων του Παραρτήματος III του άρθρου 8. 

5. Τα προγράμματα δράσης και παρακολούθησης εγκρί- 
νονται με κοινή Απόφαση των Υπουργών Γεωργΐας ΠΕ¬ 
ΧΩΔΕ, μετά από εισήγηση της επιτροπής της παραγρά¬ 
φου 2 και γνώμη της (ων) οικείας (ων) Νομαρχιακής (ων) 
Αυτοδιοίκησης (ων). 

6. Με μέριμνα του Υπουργείου ΠΕΧΩΔΕ μετά από εισή¬ 
γηση της επιτροπής που προβλέπεται στην Παράγραφο 2 
λαμβάνονται σε συνεργασία με τα συναρμόδια Υπουργεία 
τα αναγκαία συμπληρωματικά μέτρα ή ενεσχυμόνες δρά¬ 
σεις εάν εξαρχής ή με βάση των πείρα που αποκτάται κατά 
την εφαρμογή των προγραμμάτων δράσης, καθίσταται κα¬ 
ταφανές ότι τα μέτρα της παραγράφου 4 δεν επαρκούν για 
την επίτευξη των στόχων της παρούσας απόφασης. Κατά 
την επιλογή των μέτρων αυτών ή δράσεων λαμβάνονται 
υπόψη η αποτελεσματικότητα τους καθώς και το κόστος 
τους σε συνδυασμό με άλλα δυνατά προληπτικά μέτρα. 

7. Σε περίπτωση που τα προγράμματα δράσης εφαρμό¬ 
ζονται σε ολόκληρη την επικράτεια, παρακολουθείται η 
περιεκτικότητα σε νιτρικά ιόντα των επιφανειακών και 
υπόγειων νερών σε επιλεγμένα σημεία μέτρησης, ώστε να 
προσδιορίζεται ή έκταση της γεωργικής νιτρορύπανσης 
των νερών. 

8. Το Υπουργείο ΠΕΧΩΔΕ σε συνεργασία με τα συναρ¬ 
μόδια Υπουργεία επανεξετάζει και ενδεχομένως αναθεω¬ 
ρεί μετά από εισήγηση της επιτροπής που προβλέπεται 
στην παραγρ. 2, τα εθνικά προγράμματα δράσης και 
οποιοδήποτε πρόσθετο μέτρο έχει ληφθεί σύμφωνα με 
την παραγρ. 6, τουλάχιστον κάθε τέσσερα (4) χρόνια. Η 
αρμόδια υπηρεσία του ΥΠΕΧΩΔΕ ενημερώνει την Επι¬ 
τροπή της Ευρωπαϊκής Ένωσης για κάθε τροποποίηση 
των προγραμμάτων δράσης. 

Αρθρο 6 

Υποβολή έκθεσης 

1. Τέσσερεις (4) μήνες μετά την εκπόνηση των προ¬ 
γραμμάτων δράσης που προβλέπονται στο άρθρο 5 το 
ΥΠΕΧΩΔΕ σε συνεργασία με τα συναρμόδια Υπουργεία 
καταρτίζει την πρώτη έκθεση με τις πληροφορίες που πε- 
ριγράφονται στο Παράρτημα V του άρθρου 8 της παρού¬ 


σας απόφασης. Η έκθεση αυτή υποβάλλεται στην Επι¬ 
τροπή της Ευρωπαϊκής Ένωσης μέσα σε 1 μήνα από την 
παρέλευση του ως άνω τετραμήνου. 

2. Η δεύτερη ως άνω έκθεση θα καταρτιοθεί μέχρι το 
τέλος του 1999 και έκτοτε οι εκθέσεις που θα ακολου¬ 
θούν θα καταρτίζονται κάθε τέσσερα χρόνια. Κάθε έκ¬ 
θεση από τις αναφερόμενες στην παράγραφο αυτή θα 
υποβάλλεται στην Επιτροπή της Ευρωπαϊκής Ένωσης 
μέσα σε έξη (6) μήνες από το τέλος της περιόδου στην 
οποία αναφέρεται. 

Άρθρο 7 

Κυρώσεις 

1. Σε οποιονδήποτε γίνεται αίτιος παράβασης των δια¬ 
τάξεων της παρούσας απόφασης με πράξη ή παράλειψη, 
επιβάλλονται οι ποινικές, αστικές και διοικητικές κυρώ¬ 
σεις που προβλέπονται στα άρθρα 28, 29 και 30 του Ν. 
1650/86 όπως το τελευταίο αυτό άρθρο τροποποιήθηκε 
με το άρθρο 98 (παραγρ. 12) του Ν. 1892/1990 (Α 101). 

2. Ειδικότερα για την επιβολή διοικητικών κυρώσεων 
στις περιοχές των ρυθμιστικών σχεδίων Αθήνας και Θεσ¬ 
σαλονίκης, εφαρμόζονται οι διατάξεις του άρθρου 13 του 
Ν. 1515/85 και του άρθρου 13 του Ν. 1561 /85 όπως τρο¬ 
ποποιήθηκαν και συμπληρώθηκαν με το άρθρο 31 (πα- 
ραγρ. 6 και 7) αντίστοιχα του Ν. 1650/86. 

3. Οι κυρώσεις που προβλέπονται στις προηγούμενες 
παραγράφους (1 και 2) επιβάλλονται ανεξάρτητα από τις 
κυρώσεις που προβλέπονται σε άλλες διατάξεις της κεί¬ 
μενης νομοθεσίας. 

Άρθρο 8 
Παραρτήματα 

1. Προσαρτώνται και αποτελούν αναπόσπαστο μέρος 
της παρούσας απόφασης τα Παραρτήματα I, II, III, V, & V 
που ακολουθούν. 

Τα Παραρτήματα της απόφασης αυτής είναι δυνατόν να 
προααρμόζονται στην επιστημονική και τεχνική πρόοδο, 
σύμφωνα με τη διαδικασία του άρθρου 9 της οδηγίας 91/ 
676/ΕΟΚ/(1.375/1 /31.12.91). 

ΠΑΡΑΡΤΗΜΑ I 

ΚΡΙΤΗΡΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΩΝ ΥΔΑΤΩΝ 
ΣΥΜΦΩΝΑ ΜΕ ΤΟ ΑΡΘΡΟ 4 ΠΑΡΑΓΡΑΦΟΣ 1 

Α. Για τον προσδιορισμό των υδάτων που αναφέρονται 
στο άρθρο 4, παράγραφος 1, χρησιμοποιούνται, μεταξύ 
άλλων, τα ακόλουθα κριτήρια: 

1. Κατά πόσον η περιεκτικότητα σε νιτρικά ιόντα των 
γλυκών επιφανειακών υδάτων, ιδιαίτερα εκείνων που χρη¬ 
σιμοποιούνται ή προορίζονται για τη λήψη πόσιμου νερού, 
υπερβαίνει ή θα μπορούσε να υπερβαίνει, εάν δεν λη- 
φθούν μέτρα σύμφωνα με το άρθρο 5, την περιεκτικότητα 
που καθορίζεται στην υπ’ αριθ. 46399/1352 Κ.Υ.Α. 

2. Κατά πόσον τσ υπόγεια νερά περιέχουν ή θα μπορού¬ 
σαν να περιέχουν περισσότερο από 50 γγ^/Ι νιτρικών ιό¬ 
ντων εάν δεν ληφθούν μέτρα σύμφωνα με το άρθρο 5. 

3. Κατά πόσον φυσικές λίμνες γλυκού νερού, άλλοι χώ¬ 
ροι γλυκού νερού, εκβολές ποταμών, παράκτια και θαλάσ¬ 
σια νερά διαπιστώνεται ότι είναι ή ότι μπορεί να γίνουν ευ- 
τροφικά στο προσεχές μέλλον εάν δεν ληφθούν μέτρα 
σύμφωνα με το άρθρο 5. 

Β. Κατά την εφαρμογή των κριτηρίων αυτών λαμβάνο- 
νται επίσης υπόψη: 

1. Τα φυσικά και περιβαλλοντικά χαρακτηριστικά των 
υδάτων και του εδάφους. 

2 . Οι τρέχουσες γνώσεις σχετικά με τη συμπεριφορά 
των αζωτούχων ενώσεων στο περιβάλλον (νερό και έδα¬ 
φος). 

3. Οι τρέχουσες γνώσεις για τις επιπτώσεις των δρά¬ 
σεων που αναλαμβάνονται σύμφωνα με το άρθρο 5. 

ΠΑΡΑΡΤΗΜΑ II 

ΚΩΔΙΚΑΣ (ΕΣ) ΟΡΘΗΣ ΓΕΩΡΓΙΚΗΣ ΠΡΑΚΤΙΚΗΣ 

Α. Ο κώδικας ή οι κώδικες ορθής γεωργικής πρακτικής 
που αποβλέπουν στη μείωση της νιτρορρύπανσης και συ- 
νεκτιμούν τις συνθήκες που επικρατούν στις διάφορες 
περιοχές της Ευρ. Κοινότητας, οφείλουν να περιλαμβά¬ 
νουν κανόνες σχετικά με τα παρακάτω θέματα, εφόσον 
αυτά έχουν σημασία στις εκάστοτε συνθήκες: 

1. Τις χρονικές περιόδους κατά τις οποίες δεν ενδεί- 
κνυται η διασπορά λιπασμάτων στο έδαφος. 

2. Τη διασπορά λιπασμάτων σε επικλινή εδάφη. 

3. Τη διασπορά λιπασμάτων σε εδάφη, κεκορεσμένα με 
νερό, πλημμυρισμένα, παγωμένα ή σκεπασμένα με χιόνι. 

4. Τις προϋποθέσεις διασποράς λιπασμάτων στο έδα¬ 
φος κοντά σε υδάτινα ρεύματα. 

5. Τη χωρητικότητα και τον τρόπο κατασκευής των δο¬ 
χείων αποθήκευσης της κόπρου, συμπεριλαμβάνομένων 
μέτρων για πρόληψη της ρύπανσης των υδάτων από την 
απορροή και τη διαρροή, στα επιφανειακά και τα υπόγεια 
ύδατα, υγρών που περιέχουν κόπρο και λυμάτων από απο- 
θηκευμένα φυτικά υλικά όπως π.χ. από ενσιρωμένη χορ¬ 
τονομή. 

6 . Μεθόδους για τη διασπορά στο έδαφος τόσο χημικών 
λιπασμάτων όσο και κόπρου συμπεριλαμβανομένης της 
αναλογίας και της ομοιομορφίας της διασποράς, που να 
διατηρούν τις απώλειας θρεπτικών στοιχείων στο νερό σε 
αποδεκτό επίπεδο. 

Β. Ο ή οι κώδικες ορθής γεωργικής πρακτικής μπορούν 
επίσης να περιλαμβάνουν τα εξής θέματα: 

7. Τη διαχείριση της χρήσης γης, συμπεριλαμβονομένης 
της χρησιμοποίησης συστημάτων αμειψισποράς και της 
αναλογίας της καλλιεργήσιμης επιφάνειας που διατίθεται 
σε πολυετείς καλλιέργειες αφενός και σε ετήσιες αρο- 
τραΐες καλλιέργειες αφετέρου. 

8 . Τη διατήρηση μίας ελάχιστης φυτικής κάλυψης κατά 
τη διάρκεια (βροχερών) περιόδων, ώστε να απορροφά από 
το έδαφος άζωτο, το οποίο αλλιώς θα ρυπάνει το νερό με 
νιτρικά ιόντα. 

9. Την ενθάρρυνση της κατάρτισης σχεδίων λίπανσης 
ανά αγρόκτημα και την τήρηση αρχείων για τη χρήση των 
λιπασμάτων. 

10. Την πρόληψη της ρύπανσης των νερών από την 
απορροή και την καθοδική κίνηση του ύδατος πέραν των 
ριζών των καλλιεργούμενων φυτών στα αδρευτικά συστή¬ 
ματα. 

ΠΑΡΑΡΤΗΜΑ III 

ΜΕΤΡΑ ΠΟΥ ΘΑ ΠΕΡΙΛΗΦΘΟΥΝ ΣΕ ΠΡΟΓΡΑΜΜΑΤΑ 
ΤΑ ΔΡΑΣΗΣ ΣΥΜΦΩΝΑ ΜΕ ΤΟ ΑΡΘΡΟ 5, ΠΑΡΑΓΡΑ¬ 
ΦΟΣ 4 ΣΤΟΙΧΕΙΟ (α). 

1. Τα μέτρα θα περιλαμβάνουν κανόνες σχετικούς με: 

I Τις περιόδους κατά τις οποίες θα απαγορεύεται η δια- 
σπορά στο έδαφος ορισμένων τύπων λιπασμάτων. 

ϋ. Τη χωρητικότητα των δοχείων αποθήκευσης κοπριάς. 
Η χωρητικότητα αυτή πρέπει να υπερβαίνει τη χωρητικό¬ 
τητα που απαιτείται για αποθήκευση κατά τη διάρκεια της 
μα κρότε ρης περιόδου κατά την οποία απογορεύεται η 
διασπορά κοπριάς στο έδαφος στην ευπρόσβλητη ζώνη, 
εκτός των εάν μπορεί να αποδειχθεί ότι κάθε πλεονά- 
ζουσα ποσότητα κοπριάς πέραν από όση χωρούν τα δο¬ 


χεία θα διατίθεται κατά τρόπο, αβλαβή για το περιβάλλον. 

ϊϋ. Τον περιορισμό της ποσότητας λιπάσματος που επι¬ 
τρέπεται να διασπείρεται στο έδαφος, στα πλαίσια της ορ¬ 
θής γεωργικής πρακτικής, λαμβανομένων υπόψη των χα¬ 
ρακτηριστικών της εν λόγω ευπρόσβλητης ζώνης και 
ιδίως: 

α. Των εδαφολογικών συνθηκών, του τύπου εδάφους 
και της κλίσης του. 

β. Των κλιματικών, βροχομετρικών και αρδευτικών συν¬ 
θηκών. 

Υ- Της χρήσης του εδάφους και των γεωργικών πρακτι¬ 
κών, συμπεριλαμβνομένων και των συστημάτων αμειψι¬ 
σποράς, και βάσει ισορροπίας μεταξύ: 

ι. Των προβλεπομένων αναγκών των καλλιεργειών σε 
άζωτο, και 

ιι. Της ποσότητας αζώτου που διατίθεται για τις καλλιέρ¬ 
γειες από το έδαφος και από τη λίπανση, που αντιστοιχεί 
προς: 

Την ποσότητα αζώτου που ενυπάρχει στο έδαφος τη 
στιγμή κατά την οποία οι καλλιέργειες αρχίζουν να το χρη¬ 
σιμοποιούν οε σημαντικό βαθμό (υπόλοιπες ποσότητες 
κατά το πέρας του χειμώνα). 

Το άζωτο που αντιλείται από το ισοζύγιο της μετατρο¬ 
πής των αποθεμάτων οργανικού αζώτου του εδάφους σε 
ανόργανες ουσίες. 

Την εισροή σζωτούχων ενώσεων από τα ζωϊκά περιπτώ- 
ματα. 

Την εισροή αζωτούχων ενώσεων από τα χημικά και άλλα 
λιπάσματα. 

2. Τα μέτρα αυτά εξασφαλίζουν ότι, για κάθε γεωργική ή 
κτηνοτροφική μονάδα, η ποσότητα κόπρου που προστίθε¬ 
ται κάθε χρόνο στο έδαφος, είτε από ανθρώπους είτε από 
τα ίδια τα ζώα, δεν υπερβαίνει μία καθορισμένη ποσότητα 
ανά εκτάριο: 

Η ποσότητα αυτή ανά εκτάριο είναι η ποσότητα κόπρου 
που περιέχει 170 Κ 9 άζωτο. 

Ωστόσο: 

σ. Κατά το πρώτο τετραετές πρόγραμμα δράοης είναι 
δυνατόν να επιτρέπεται η διασπορά ποσότητας κόπρου 
που περιέχει μέχρι και 210 Κ 9 άζωτο. 

β. Κατά χη διάρκεια του πρώτου τετραετούς προγράμ¬ 
ματος δράσης και μετά απ' αυτό, είναι δυνατόν να ορίζο¬ 
νται ποσότητες διαφορετικές από τις προαναφορόμενες. 
Οι ποσότητες αυτές πρέπει να καθορίζονται έτσι ώστε να 
μην θέτουν σε κίνδυνο την επίτευξη των στόχων του άρ¬ 
θρου 1 και πρέπει να βασίζονται σε αντικειμενικά κριτήρια, 
όπως π.χ. 

Παρατεταμένες καλλιεργητικές περίοδοι. 

Καλλιέργειες με μεγάλες ανάγκες αζώτου. 

Υψηλή βροχόπτωση στην ευπρόσβληση ζώνη. 

Εδάφη με ιδιαίτερα μεγάλη απονιτρωτική ικανότητα. 

Εάν επιτρέπεται η διασπορά διαφορετικής ποσότητας 
δυνάμει του στοιχείου (β), το Υπ. Γεωργίας, ενημερώνει σχε¬ 
τικό την Επιτροπή Ε.Κ. η οποία εξετάζει την αιτιολόγηση με τη 
διαδικασία του άρθρου 9 της οδηγίας 91/676/ΕΟΚ. 

3. Οι ποσότητες που αναφέρονται στην παράγραφο 2 
είναι δυνατόν να υπολογίζονται με βάση τον αριθμό των 
ζώων. 

4. Το Υπ. Γεωργίας ενημερώνει την Επιτροπή Ε.Κ. για 
τον τρόπο με τον οποίο εφαρμόζεται η παράγραφος 2 . 

ΠΑΡΑΡΤΗΜΑ IV 

ΜΕΘΟΔΟΙ ΑΝΑΦΟΡΑΣ ΓΙΑ ΤΙΣ ΜΕΤΡΗΣΕΙΣ 

Χημικά λιπάσματα 

Οι αζωτούχες ενώσεις μετρώνται με τη μέθοδο που πε- 

ριγράφεται στην οδηγία 77/535/ΕΟΚ της Επιτροπής της 
22ας Ιουνίου 1977 περί προσεγγΐσεως των νομοθεσιών 
των Κρατών Μελών των σχετικών με τις μεθόδους δειγμα¬ 
τοληψίας και αναλύσεως των λιπασμάτων, όπως τροπο¬ 
ποιήθηκε τελευταία από τη οδηγία 89/519/ΕΟΚ, 

Γλυκά, παράκτια και θαλάοαια ύδατα. 

Η συγκέντρωση των νιτρικών ιόντων μετράται σύμφωνα 
μα το άρθρο 4α παράγραφος 3 της απόφασης 77/795/ 
ΕΟΚ του Συμβουλίου της 12ης Δεκεμβρίου 1977 περί κα- 
θιερώσεως κοινής διαδικασίας ανταλλαγής πληροφοριών 
για την ποιότητα των γλυκών επιφανειακών υδάτων της 
Κοινότητας, όπως τροποποιήθηκε από την απόφαση 86/ 
574/ΕΟΚ. 

ΠΑΡΑΡΤΗΜΑ V. 

ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟ¬ 
ΝΤΑΙ ΣΤΙΣ ΕΚΘΕΣΕΙΣ ΠΟΥ ΠΡΟΒΛΕΠΕΙ ΤΟ ΑΡΘΡΟ 6 

1. Δήλωση σχετικά με την προληπτική δράση που προ- 
βλέπεται στο άρθρο 3. 

2. Χάρτης όπου εμφαΐνονται: 

α. Τα ύδατα που προσδιορίζονται σύμφωνα με το άρθρο 

4 παράγραφος 1 και το παράρτημα I και όπου ανσφέρονται 
τα κριτήρια του παραρτήματος I που χρησιμοποιήθηκαν 
για τον προσδιορισμό αυτό. 

β. Οι ζώνες που έχουν χαρακτηρισθεί ευπρόσβλητες, 
όπου θα διακρίνονται οι ζώνες που προϋπήρχαν από εκεί¬ 
νες που χαρακτηρίστηκαν στο διάστημα που μεσολάβησε 
από την προηγούμενη έκθεση. 

3. Περίληψη αποτελεσμάτων της παρακολούθησης που 
προβλέπεται στο άρθρο 4 (παραγ. 3) στην οποία θα συ- 
μπεριλαμβάνεται αναφορά των λόγων για τους οποίους 
χαρακτηρίστηκε κάθε ευπρόσβλητη ζώνη καθώς και των 
λόγων για τους οποίους τροποποιήθηκαν ή συμπληρώθη¬ 
καν οι χαρακτηρισμοί αυτοί. 

4. Περίληψη των προγραμμάτων δράσης που καταρτί¬ 
ζονται δυνάμει του άρθρου 5, και ειδικότερα: 

α. Τα μέτρα που απαιτούνται δυνάμει του άρθρου 5 πα- 
ραγράφος 4 στοιχεία (α) και (β). 

β. Οι πληροφορίες που απαιντούνται δυνάμει του πα¬ 
ραρτήματος III παράγραφος 4. 

γ. Τυχόν συμπληρωματικά μέτρα ή ενισχυμένες δράσεις 
που θεσπίζονται δυνάμει του άρθρου 5 παράγραφος 6. 

δ. Περίληψη των αποτελεσμάτων των προγραμμάτων 
παρακολούθησης που εφαρμόζονται δυνάμει του άρθρου 

5 (παραγρ. 2,5 και 7). 

ε. Εκτιμήσεις σχετικά με τις πιθανολογούμενες προθε¬ 
σμίες μέσα στις οποίες είναι δυνατόν να αναμέενεται ότι 
να νερό που προσδιορίζονται σύμφωνα με το άρθρο 4 πα¬ 
ράγραφος 1, θα ανταποκριθούν στα μέτρα που προβλέπει 
το πρόγραμμα δράσης, καθώς και αναφορά του βαθμού 
αβεβαιότητας των εκτιμήσεων αυτών. 

'Αρθρο 9 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Άρθρο 10 

Κάθε διάταξη που αντίκειται στις διατάξεις της παρού¬ 
σας απόφασης ή ανάγεται σε θέματα που ρυθμίζεται από 
αυτήν κσταργείται. 

Άρθρο 11 

Η ισχύς της παρούσας απόφασης αρχίζει από τη δημο¬ 


σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 9 Ιουνίου 1997 


ΥΦΥΠΟΥΡΓΟΣ 

ΕΣΩΤΕΡΙΚΟΝ, ΔΗΜ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 


ΑΝΑΠΤΥΞΗΣ 

Β. ΠΑΠΑΝΔΡΕΟΥ 

ΓΕΩΡΓΙΑΣ 

ΣΤ. ΤΖΟΥΜΑΚΑΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΠΑΝΝΟΣ Γ1ΑΠΑΝΤΩΝ10Υ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΘΕΟΔ. ΚΟΛΙΟΠΑΝΟΣ 

ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΕΜΜΑΝ. ΣΚΟΥΛΑΚΗΣ 


-♦- 

Αριθ. ΥΠΠΟ/ΑΡΧ/Α1/Φ43/14432/827 (2) 

Κήρυξη αρχαιολογικού χώρου θαλάσσιας περιοχής στο 
Γύθειο Λακωνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
««Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 {ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «περί Αρχαιοτή¬ 
των». 

4. Τις διατάξεις του Ν. 1127/81, (ΦΕΚ 32/Α/81) «περί 
κυρώσεως της εις Λονδίνον, την 6η Μαΐου 1969 υπόγρα¬ 
φε Ισης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Την ομόφωνη γνωμοδότηση ίου Τοπικού Συμβουλίου 
Μνημείων Ανατ. Πελοπονήσου, όπως διατυπώθηκε στην 
αρ. 6/5.11.96 Συνεδρία του, αποφασίζουμε. 

Για λόγους άμεσης προστασίας των λειψάνων της αρ¬ 
χαίας πόλεως του Γυθείου πο σώζονται ορατά στο βυθό 
της θαλάσσιας περιοχής του Γυθείου (οικονομικά, λιμε¬ 
νικά και οχυρωματικά έργα, δημόσια κτήρια), κηρύσσουμε 
ως αρχαιολογικό χώρο την περιοχή που περικλείεται από 
τα σημεία Α,Β,Γ,Δ,Ε.Ζ,Η, γραμμή αιγιαλού, Α. 

Τα σημεία αντιστοιχούν στον ακόλουθο πίνακα συντε- 


ταγμένων: 


X 

Ψ 

Α. 8790 

1025 

Β. 8980 

1080 

Γ. 9000 

1340 

Δ. 8950 

1540 

Ε. 8710 

1610 

Ζ. 8775 

2340 

Η. 8550 

2340 


Από τις διατάξεις της παρούσας απόφαση δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδας της Κυ¬ 
βερνήσεως. 


Αθήνα, 14 Μαΐου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. 1164 (3) 

Απαγόρευση για πέντε (5) χρόνια της Θήρας στην θέση 

«Μαυροβούνι» περιφέρειας Κοινοτήτων Βλοχού και 

Αγίου Δημητρίου Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις δ/ξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3, του Ν. 177/75 
«περί αντικαταστάσεως και συμπληρώσεως διατάξεων τι- 
νών του Νομοθετικού Διατάγματος 86/1969 περί δασικού 
Κώδικος». 

2. Τις δ/ξεις της αριθ. 414988/29.11.1985 (ΦΕΚ 757/ 
Β718.12.1985) κοινής απόφασης των Υφυπουργού Εθνι- 
κής Οικονομιίας και αναπληρωτή Υπουργού Γεωργίας 
«Μέτρα δαιχείρισης της άγριας πτυνοπανίδας». 

3. Τις δ/ξεις του Γ.Δ. 94/1993 (ΦΕΚ 40/Α722.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα διανο- 
μαρχιακού επιπέδου του Υπουργείου Γεωργίας». 

4. Τις δ/ξεις του Ν. 2218/1994 (ΦΕΚ 90/Α /13.6.94) 
ίδρυση Νομαρχιακής Αυτοδιοίκησης, τροποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις». 

5. Τις δ/ξεις του Ν. 2240/1994 (ΦΕΚ 153/Α7 
16 9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/86 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (Ε.τΚ,Α 154/10.9.1992), 

7. Την αριθ. 3046/16.5.1997 εισήγηση του Δασαρχείου 
Καρδίτσας σε συνδυασμό με την σκοπιμότητα απαγόρευ¬ 
σης του κυνηγίου για την προστασία, ανάπτυξη αναπαρα¬ 
γωγή και εκμετάλλευση του θηραματικού πλούτου και της 
αγρίας πανίδας της χώρας μας, αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια από 31.7.1997 έως 31.7.2002 σε έκταση 
6.550 στρεμμάτων στη θέση «Μαυροβούνι» περιοχής Κοι¬ 
νοτήτων Βλοχού και Αγίου Δημητρίου του Νομού Καρδί¬ 
τσας που ορίζεται ως εξής: 

ΒΟΡΕΙΑ: Με συμβολή επαρχιακού δρόμου Καρδίτσας - 
Λάρισας και επαρχιακού δρόμου Αγίου Δημητρίου - Πέ¬ 
τρινο. 

ΑΝΑΤΟΛΙΚΑ: Με αρδευτικό κανάλι μέχρι συναντήσεως 
του ποταμού Ενιπέα. 

ΝΟΤΙΑ: Με ποταμό Ενιπέα, ανάχωμα και επαρχιακό 
δρόμο Καρδίτσας - Λάρισας. 

ΔΥΤΙΚΑ: Με επαρχιακό δρόμο Καρδίτσας - Λάρισας. 

Οι παραβάτες τιμωρούνται με τις ποινές που προβλέπο- 
νταιαπό τα άρθρα 287 και 288 του Ν.Δ. 86/69 «περί Δασι¬ 
κού Κωδικός», το άρθρο 16 του Ν.Δ. 996/1971 και τις δια¬ 
τάξεις της αρ. 414985/28.10.95 απόφασης «Μέτρα για 
την πτηνοπαγΐδα». 

Από τις δ/ξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 1997- 
1998. 

Καρδίτσα, 30 Μαΐου 1997 

Με εντολή Γ.Γ. Π. 

Ο Αναπλ/τής Περ/κοϋ Δ/ντή 
ΕΜΜΑΝΟΥΗΛ ΑΝΤΙΜΗΣΑΡΗΣ 

-♦- 

Αριθ. 1165 (4) 

3ετής απαγόρευση κυνηγίου στην Νησίδα Νιάγκα της λί¬ 
μνης Νικ. Πλαστήρα περιφέρειας Κοινότητας Καστα¬ 
νιάς Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΘΕΣΣΑΛΙΑΣ 

Έχοντας υπόψη: 

1. Τις δ/ξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3, του Ν. 177/75 
«περί αντικαταστάσεως και συμπληρώσεως διατάξεων τι- 
νών του Νομοθετικού διατάγματος 86/1969 περί Δασικού 
Κώδικος» 

2. Τις δ/ξεις της αριθ. 414986/29.11.1985 (ΦΕΚ 757/ 
Β718.12.1985) κοινής απόφασης των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις δ/ξεις του Π.Δ. 94/1993 (ΦΕΚ 40/Α/22.5.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα διανο- 
μαρχιακού επιπέδου του Υπουργείου Γεωργίας». 

4. Τις δ/ξεις του Ν. 2218/1994 (ΦΕΚ 90/Α /13.6 94) 
ίδρυση Νομαρχιακής Αυτοδιοίκησης, τροποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις». 

5. Τις δ/ξεις του Ν. 2240/1994 (ΦΕΚ 153/Α7 
16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το όρθρο 29Α του Ν. 1558/86 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΕτΚ, Α 154/10.9.1992). 

7. Την αριθ. 3044/15.5.1997 εισήγηση του Δασαρχείου 
Καρδίτσας σε συνδυασμό με την σκοπιμότητα απαγόρευ¬ 
σης του κυνηγίου για την προστασία, ανάπτυξη αναπαρα¬ 
γωγή και εκμετάλλευση του θηραματικού πλούτου και της 
αγρίας πανίδας της χώρας μας, αποφασίζουμε: 

Απαγορεύουμε το κυνήγι όλων των θηραμάτων για τρία 
(3) χρόνια από 31.7.1997 έως 31.7.2000 σε έκταση 488 
στρεμμάτων περιοχής Κοινότητας Καστανιάς. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 και 288 του Ν.Δ. 86/69 «περί Δασι¬ 
κού Κώδικος», το άρθρο 16 του Ν.Δ. 996/1971 και τις δια¬ 
τάξεις της αρ. 414985/28.10.95 απόφασης «Μέτρα για 
την πτηνοπαγΐδα». 

Από τις δ/ξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 1997- 
1998. 

Καρδίτσα, 30 Μσίου 1997 

Με εντολή Γ.Γ. Π. 

Ο Αναπλ/τής Περ/κού Δ/ντή 
ΕΜΜΑΝΟΥΗΛ ΑΝΤΙΜΗΣΑΡΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΑΣΤΥΝΟΜΙΚΕΣ ΔΙΑΤΑΞΕΙΣ 


Αριθ. 1023/2/ 14-θ (5) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡ!Θ. 66 
Κατάργηση της 4 Αστυνομικής Δ/ξης που αφορά την επι¬ 
τήρηση, εγκατάσταση και κίνηση Αθιγγάνων, Κατάρ¬ 
γηση των 62 και 62Α Αστυνομικών Δ/ξεων που αφο¬ 
ρούν τους όρους ίδρυσης και λειτουργίας κέντρων δια- 
σκεδάσεως και καταστημάτων πώλησης οινοπνευμα¬ 
τωδών ποτών, Κατάργηση της 3 Αστυνομικής Διάταξης 
που αφορά ιη λήψη μέτρων προς πρόληψη πυρκαϊών, 
Κατάργηση της 19 Αστυνομικής Διάταξης που αφορά 
την τήρηση σειράς προτεραιότητας στις αφετηρίες και 
στάσεις των λεωφορείων κλπ. 

Ο ΔΙΕΥΘΥΝΤΗΣ 

ΤΗΣ ΑΣΤΥΝ. ΔΙΕΥΘΥΝΣΗΣ ΑΙΤΩΛΙΑΣ 
Έχοντας υπόψη: 

1. Τις παραγράφους 3 και 4 του άρθρου 12 του Ν. 1481 / 
1984 (Α-152) όπως συμπληρώθηκε με τις διατάξεις του 
άρθρου I παρ. 4 του Ν. 1590/(Α-49). 

2. Το άρθρο 135 του Π.Δ. 141/1991 (Α-58). 

3. Την υπ’ αριθμ. Α5/696/1983 (Β-243) Υγειονομική 
Διάταξη. 

4. Το άρθρο 258 παρ. 2 εδαφ. ε' του Π.Δ. 86/1969 
(Α-7). 

5. Το άρθρο 41 της ΑΙΒ/8577/1983 (Β-526) Υγειονομ. 
Διάταξης. 

6. Π.Δ. 180/1979 (Α-46) όπως τροποποιήθηκε - συ¬ 
μπληρώθηκε. 

7. Το άρθρο 41 του Ν. 2218/1994 (Α-90). 

8. Π.Δ. 36/1994 (Α-26). 

9. Το άρθρο II του Ν. 2307/1995 (Α-113). 

10. Το άρθρο 1 παρ. 1, και 2 παρ. 3 του Ν. 616/1977 (Α- 
166). 

11. Ν.Δ. 102/1973 (Α-178). 

12. Το άρθρο 41 παρ. 1 του Ν. 2218/1994 (Α'90), απο¬ 
φασίζουμε: 

Καταργούμε τις παρακάτω Αστυνομικές Διατάξεις διότι 


έπαυσαν να υπάρχουν οι λόγοι οι οποίοι είχαν επιβάλλει 
την καθιέρωσή τους ή ρυθμίστηκαν από άλλες διατάξεις, 
Π.Δ. Νόμους κλπ. 

ι. Υπ' αριθμ. 4 Αστυνομική Δ/ξη της Διοίκησης Χωρ/κής 
Αιτωλίας «περί περιορισμού κινήσεως, εγκαταστάσεως 
αθιγγάνων και περιφοράς άρκτων και πιθήκων», καθόσον 
οι ρυθμίσεις που περιέχονται σ' αυτή ρυθμίζονται από την 
Α5/696/83 (Β-243) Υγειονομική Διάταξη και από το άρ¬ 
θρο 258 παρ. 21 του Ν. 86/1969 (Α-7). 

2. Υπ 1 αριθμ. 62 ΚΑΙ 62Α Αστυν. Διατάξεις της Δ/σης 
Χωρ/κής Αιτωλίας και Αστυνομικής Δ/νσης Αιτωλίας, 
αντίστοιχα «περί όρων ιδρύσεως και λειτουργίας καταστη¬ 
μάτων πωλήσεως οινοπνευματωδών ποτών και κέντρων 
διασκεδασίας», καθόσον οι ρυθμίσεις που περιέχονται σ' 
αυτές ρυθμίζονται από το άρθρο 41 της ΑΙΒ/8577/1993 
(Β-526) Υγειονομικής Διάταξης. 

3- Υπ, αριθμ. 3 Αστυνομική Διάταξη της Διοίκησης Χωρ/ 
κής Αιτωλίας «περί λήψεως μέτρων προς πρόληψη των εκ 
των πυρός κινδύνου» καθόσον οι ρυθμίσεις που περιέχο- 
νται σ' αυτή ρυθμίζονται από το άρθρο 1 παρ. 1, και 2 παρ. 
3 του Ν. 616/1977 (Α-166) και έχουν εκδοθεί σχετικές 
πυροσβεστικές διατάξεις όπως οι 1/1978 (Β-1148), 4/ 
1987 (Β-724), 6/1996 (Β-150) κλπ. 

4. Υπ' αριθμ. 19 Αστυν. Διάταξη της Δ/σεως Χωρ/κής 
Αιτωλίας «περί τηρήσεως σειράς προτεραιότητας εις τας 
αφετηρίας και στάσεις λεωφορείων κλπ». καθόσον οι ρυθ¬ 
μίσεις που περιέχονται σ' αυτή ρυθμίζονται από το Ν.Δ. 
102/1973 (Α-178) και από το άρθρο 41 παρ. 1 του Ν. 
2218/1994 (Α-90). 

Η παρούσα να δημοσιευθεί στην Εφημερίδα της Κυβερ- 
νήσεως. 

(Εγκρίθηκε στις 30.5.1997 από το Νομάρχη Αιτωλ/ 
νιας). 

Μεσολόγγι, 19 Μαΐου 1997 
Ο Διευθυντής 

ΜΟΔΕΣΤΟΣ ΑΘΑΝΑΣΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


[ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ ΟΚ * ΡΑΧ 52 34 3121 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ! 

Γ ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

.Πληροφορίες δημοσιευμάτων Α.Ε. - Ε.Π.Ε. 

5225761 

ΘΕΙΙΑ.ΛΟΝΙΚΗ - 

Πληροφορίες δημοσιευμάτων λοιπών Φ.Ε Κ 

5230&41 

5225713 

Βαα Όλγας 158. Ιος ορ.-Τ.Κ. $46 55 (331)423956· 
ΠΕΙΡΑΙΑΣ 4135432 

Πώληση Φ.Ε.Κ. 

5249547 

5233762 

Νικήτο 6-ε Τ.Κ. 16521 4171307 

ΠΑΤΡΑ (331:271246 

Φωτοαντίγραφα παλαιών Φ.Ε.Κ. 

5243141 

Κορίνθου 327 Τ.Κ. 252 23 224581 

Βιβλιοθήκη παλαιών Φ.Ε.Κ, 

5248188 

ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 

524Ε765 

Διοικητήριο Τ.Κ. 454 44 (3651)21901 

Ενγραοη Συνδρομητών Φ.Ε Κ. και 
αποστολή Φ .Ε.Κ. 

5248320 

ΚΟΜΟΤΗΝΗ : 0531)22637 

Δημοκρατίας ι Τ.Κ. £?'■ 03 26522 ; 


"!!»'- ΦΥΛΛΩΝ 

ΪΗΜΕ Ρ !Δ0Σ ΤΗΣ ΚΥΒΕΡΝΗΣΕΣ:! 


Ι/έχο. ε σελίΟες "50 5εχ. 

■ Α-φ ? μέχρ: 16 σελίδες 320 δ οχ. 

■ -~έ ιε· σελίδες κ. 2 ; προσσσξ^εΓ 100 δεχ. ονε Βσέ.'..δε εερουζ! 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. ΠροΰτϊολογιαϋοΟ 1 Κ Α.Ε. ετο5ου .ιτΐί,ρ ; 
2531 ! ~ΑΠΞΤ 3512 

Α' (Νομοί. Π.Δ.. Συμβάσεις κ.τλ.) 

50.00·: 5?χ. 2.532 δοχ. | 

Β' (Υπουργικές αποφάσεις κ.τλ.} 

ΤΖΓ, Ρ..ΊΓ, , Ώ ~ Λ-' . ! 

Γ (Διορισμοί, απολύσεις κ.τλ.. Δημ. Υπαλλήλων) 

10.0 Ου >· 500 >· ! 

Δ' (Απαλλοτριώσεις, πολεοδομ ίο κτλ.) 

50.000 >- 2.500 * 

Αναπτυξιακών Πράξεων ΓΓ.Α.Π.Σ.) 

25.030 .·· ϊ 1.253 

Ν.Π.Δ.Δ. {Διορισμοί κ.τλ. ποοσωπικού Ν.Π.Δ.Δ. · 

10.006 ν 500 ι> ! 

Παραρτημα (Πίνακες επιτύχα ντων διαγωνισμών) 

5.000 > 25: -· 

Δελτίο Βιομηχανικής Ιδιοκτησίας (Δ.Ε.Ε.Ι.) 

10.000 * 500 

Ανώτατου Ειδικού Δικαστηρίου (Α.Ε.Δ.) 

3.000 »· "50 » 

Ανωνύμων Εταιρειών & Ε.Π.Ε. 

250.000 12.500 »* | 

(Προκηρύξεων Α.Ι.Ε.Π. 

10.000 >· 500 . 1 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.030 >■ 10.000 .· ί 


* Ο: συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσποαξης 
το οποίο με τη φροντίδα του ενδιαφερομένου πρέπει να στέλνεται στην Υττηοεσίε του Εθνικοί Τ ύπαγα ας 

* Οι συνδρομές του εξωτερικού επιβαρύνονται πέρα των παραπάνω αναφεοομένων ποσών μετά ταχυδοο. 
μπορεί να στέλνονται με επιταγή και οε ανάλογο συνάλλαγμα στο Διευθυντή Οικονομικού του Εθνικού Τυ’ 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισποάτετοι στην Αθήνα απε τ Τ: 
ΠΕΙ (Σολωμού 51 - Αθήνα) και στις άλλες πόλεις από τα Δημόσια Ταμεία 

* Ο. συνδρομητές του εξωτερικού μπορούν να στέλνουν το ποσό του ΤΑΠΕΤ μαΔ με το ποσό της συνδοου 

* Νομαρχιακές Αυτοδιοικήσεις, ο, Δήμοι ο; Κοινότητες ως και οι επιχειρήσεις αυτών πληρώνουν τς μιε 
ποσό της συνδρομής και ολόκληρο το ποσο υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίξει την 1η Ιανουάριου και λήγει την 21η Δεκεμβρίου το. ίδ.ου 
εγγράψονται συνδρομητές για μικρότερα χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχοι τον Μάρτιο κάθε έτους 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν νίνοντα. δεκτά. 


•αίΓΛΟτυπα 

αιου. 

ιι κά τέλη κε 
ιονραΦεΐΟν 


πς. 

τό χρηματικό 
χοάνου. Δεν 


Οι υπηρεσίες κοινού λειτουργούν καθημερινά από ΟΒ.ΟΟ' έως 13.00' 


ΑΠΟΤΟ ΕΘΝΙΚΟ ΤΥΠΟΓΡΑΦΕΙΟ 














